title: Dimlakira (trutca ke Thomas Cole)
text: Dimlakira trutca va arak ke okolsayakikaf milk ke Klaamialuk kaatoer viele ban in va gejusa brinuga dimlakir. Cuepen is leote tis, gejusik va bakanik ksidad. Sielaf patectoy va ilamkafa xuta gu bata izvafa nakila ton burkon kulaf kseveem firvir. Dum koe Mallakira trutca vox loeke karakeson, Cole va kevafiz divstis va suye ke trutca katcalon malsaver, i va diotetca reduyuna gan Claude Lorrain bak XVII-eafa decemda.